List fyrir alla er ætlað að velja og miðla listviðburðum til barna og ungmenna um land allt og jafna þannig aðgengi barna á grunnskólaaldri að fjölbreyttum og vönduðum listviðburðum óháð búsetu og efnahag . Höfuðáhersla er lögð á list fyrir börn og list með börnum . Stefnt er að því að á tíu ára grunnskólagöngu veiti verkefnið börnum góða yfirsýn yfir vettvang lista . Leitast er við að gera allar listgreinar sýnilegar innan verkefnisins eins og kostur er . List fyrir alla er á forræði mennta - og menningarmálaráðuneytis Gull og grjót á skólalóðinni er verkefni sem snýst um að fá innsýn í heim arkitekta og hönnuða um það hvernig manngert umhverfi hefur áhrif á okkur . Hvort sem við áttum okkur á því eða ekki og hversu nauðsynlegt það er öllum að það sé bæði listrænt , fallegt og gott að vera í . Verkefnið spannar einn skóladag þar sem nemendur kynnast því að vinna með form og með rými , efni og list þannig að sem flestum líði vel . Nemendur kanna og leggja mat á skólalóðina sína í þeim tilgangi að greina gæði hennar og galla , og velta upp hugmyndum um mögulegar umbætur sem hægt væri að ráðast í .